ΑΠΑΡΑΔΕΚΤΟ  ΚΑΙ  ΑΝΑΠΟΔΕΚΤΟ 


Το  τελευταίο  συμβάν  στο  σημείο  ελέγχου  του  Λήδρα  Πάλας,  όπου  ο  δημοσιογράφος 
Ιμπραχήμ  Αζίζ  εσύρθει  με  χειροπέδες ,  σαν  να  επρόκειτο  για  κοινό  εγκληματία  ,δεν 
είναι  τίποτε  λιγότερο  από  απαράδεκτο,  ακόμα  και  αν  σε  κάποιο  σημείο  τα  πνεύματα 
είχαν  εξαφθεί. 

Είναι  δύσκολο  να  ισχυριστεί  κάποιος  ,ποιο  πολύ  όταν  είναι  αστυνομικός  και  υπηρετεί 
στο  σημείο  ελέγχου  στο  Λήδρα  Πάλας,  ότι  δεν  ξέρει  τον  Ιμπραχήμ  όταν  τακτικά  τον 
βλέπει  να  περνά  από  μπροστά  του  κατευθυνό μένος  στο  Λήδρα  Πάλας.  Όχι  βέβαια  για 
να  περάσει  στα  κατεχόμενα  όπου  δεν  μπορεί.. .Είναι  δύσκολο  ακόμα  να  ισχυριστεί  ότι 
δεν  τον  γνωρίζει,  όταν  τακτικά  εμφανίζεται  ο  Ιμπραχήμ  στη  τηλεόραση  ή  ακούγεται 
από  το  ραδιόφωνο.  Εξού  και  δημιουργείται  η  απορία,  γιατί  ύστερα  από  τόσα  χρόνια 
να  του  ζητηθεί  ταυτότητα,  ενέργεια  που  πίστευε  ότι  δεν  έγινε  καλοπροαίρετα. 

Επισημαίνεται  ότι  όλα  αυτά  τα  χρόνια  παρέμεινε  στις  ελεύθερες  περιοχές  ο 
Ιμπραχήμ,  προκαλώντας  την  μήνιν  του  καθεστώτος  Ντενκτάς,  και  μετατρέποντας  τον 
εαυτό  του  σε  ροτεοπα  ηοπ  §τα ία.  Ακόμα  και  στις  ελεύθερες  περιοχές,  λόγω  του 
κλίματος  που  είχε  καλλιεργηθεί  όλα  αυτά  τα  χρόνια  την  ζωή  του  Ιμπραχήμ  δεν 
χαρακτηρίζονται  από  την  άνεση  και  την  χλιδή.  Όταν  τους  τελευταίους  μήνες  και  τα 
δύο  τμήματα  του  λαού  διαρκώς  δίνουν  μηνύματα  ωριμότητας  και  επιδεικνύουν 
διάθεση  συμφιλίωσης  και  συνδιαλλαγής,  οι  εικόνες  που  είδαμε  από  τη  τηλεόραση  να 
εκτυλίσσονται  στο  σημείο  ελέγχου  του  Λήδρα  Πάλας  με  τον  Ιμπραχήμ,  δεν  είναι 
τίποτε  άλλο  από  αναπόδεκτες  και  κατακριτέες,  δίνονται  ταυτόχρονα  προς  τους 
ΤΚ/ους  τα  λανθασμένα  μηνύματα. 

Είναι  καιρός  το  κράτος-μαζί  ασφαλώς  και  η  Αστυνομία-  να  αντιληφθεί  ότι  τα 
άτομα  που  καθημερινά  άρχονται  σε  επαφή  με  τους  ΤΚ/ους,  θα  πρέπει  να  διαθέτουν 
την  κατάλληλη  παιδεία,  ευαισθησία  και  συμπεριφορά,  ώστε  να  μην  χαλούν  αυτό  που 
με  πολλή  προσπάθεια  και  κόπο  κάποιοι  άλλοι  προσπαθούν  να  κτίσουν. 

